ארוס רמאצוטי

ארוס רמאצוטי (איטלקית: Eros Ramazzotti; נולד ב-28 באוקטובר 1963) הוא זמר-יוצר איטלקי. ארוס רמאצוטי נולד בפרבר הרומאי צ'ינצ'יטה. מגיל צעיר נחשף למוזיקה ורצה להיות זמר. הוא הושפע רבות מאביו רודולפו, שהיה זמר והקליט מספר שירים. בחטיבת הביניים ניסה להתקבל לקונסרבטוריון בעירו, אך בשל הדרישות הגבוהות והמבחנים הקשים נמצא כ"לא מתאים". הוא התחתן עם הדוגמנית ומגישת הטלוויזיה השווייצרית מישל הונציקר. מנישואים אלה נולדה בתו, אורורה סופי (נולדה ב-5 בדצמבר 1996). בני הזוג התגרשו בשנת 2002. בגיל 50, ב-6 ביוני 2014, התחתן ארוס בארמון המלכותי של מילאנו עם דוגמנית הצמרת האיטלקייה מריקה פלגרינלי בת ה-25. להם יש בת, מריה רפאלה, שנולדה ב-3 באוגוסט 2011. ב-14 במרץ 2015, נולד לזוג בן נוסף בשם גבריו טוליו. בשנת 2019 זוג נפרד, אך שומר על יחסים קרובים לטובת גידול ילדים. לאחר שנת לימודים אחת בלבד באקדמיה, החליט רמאצוטי לפרוש ולהתמסר למוזיקה. ב-1981 השתתף בתחרות כישרונות צעירים עם שיר שכתב בעצמו: "רוק 80". השתתפותו בתחרות נתנה קרקע פורייה לקשר שנוצר בינו ובין חברת התקליטים "DDD", שחתמה עמו על חוזה הוצאת תקליטו הראשון. בעקבות החתימה, עבר רמאצוטי למילאנו, יחד עם אחיו מרקו ואמו רפאלה. הסינגל הראשון שהוציא ב-1982 נקרא "Ad Un Amico" (איטלקית:"לחבר"), והוא זכה להצלחה סבירה. ב-1984 פרץ רמאצוטי לתודעה, עם זכייתו בתחרות כישרונות צעירים בפסטיבל סן רמו, בשירו: "Terra Promessa" (איטלקית: "ארץ מובטחת"), שכתבו עבורו המוזיקאים האיטלקיים רנאטו בריוסקי ואלברטו סלרנו. השיר זכה להצלחה כבירה, ואלבומו הופץ באירופה בשל הגדרת חברת התקליטים את הכישרון העולה כ"כישרון בינלאומי", למרות ששר באיטלקית. ב-1985, שב רמאצוטי להתחרות בפסטיבל סן רמו, וזכה בתחרות במקום השישי, בשירו: "Una storia importante", (איטלקית: "סיפור חשוב"), שהופיע בדיסק הבכורה שלו: "Cuori Agitati" (איטלקית: "לבבות נפעמים"). השיר פרץ לתודעה האירופית כולה, ומכר מיליוני עותקים ברחבי היבשת, מתוכם למעלה ממיליון עותקים בצרפת. ב-1986, השתתף רמאצוטי בפעם השלישית ברציפות בפסטיבל סן רמו. בתחרות זו, זכה במקום הראשון בשירו: "Adesso Tu" (איטלקית: "עכשיו אתה") והוציא את אלבומו השני: "Nuovi Eroi" (איטלקית: "גיבורים חדשים"). בשנת 1998, ביצע עם טינה טרנר את "The Best", בהופעה משותפת. לאחר פסטיבל זה, השתתף רמאצוטי בעשרות פסטיבלים נוספים, והוציא כעשרה אלבומים. אלבומו "Calma Apparente" (איטלקית: "רוגע למראית עין"), יצא לחנויות ב-28 באוקטובר 2005. מיליוני העותקים שמכר אלבום זה ברחבי העולם הצטרפו ליותר מ-35 מיליוני תקליטים שמכר עד אותה העת. שירו של רמאצוטי, "Un Emozione per Sempre" (איטלקית: "רגש נצחי"), אשר ראה אור ב-2003, נחשב למצליח ביותר של רמאצוטי עד היום, הגיע למקום הראשון במצעד האיטלקי, השווייצרי והלטיני באותה השנה, וזכה לדירוגים גבוהים במדינות אירופאיות נוספות. סגנונו המוזיקלי של רמאצוטי מגוון, וכולל סוגי מוזיקה רבים, החל מבלדות נעימות וכלה בקטעי רוק עוצמתיים. כל אלבום הוא מקליט פעמיים: באיטלקית ובספרדית, לכן זוכה לפופולריות רבה בספרד ובמדינות אמריקה הלטינית, בפרט בארגנטינה ובמקסיקו. לאורך השנים, זכו שיריו ואלבומיו לדירוגים גבוהים במצעדי הפזמונים של אוסטריה, גרמניה, צרפת, שווייץ, הולנד ומדינות סקנדינביה. 1985 - Cuori agitati - "לבבות נפעמים". 1986 - Nuovi Eroi - "גיבורים חדשים". 1987 - In certi momenti - "ברגעים מסוימים". 1988 - Musica è (mini LP) - "מוזיקה היא...". 1990 - In ogni senso - "בכל מובן (שהוא)". 1991 - Eros in concert (doppio) - "ארוס בקונצרט". 1993 - Tutte storie - "כל הסיפורים". 1996 - Dove c'è musica - "היכן שיש מוזיקה". 1997 - Eros. 1998 - Eros live (live) - "ארוס בהופעה חיה". 2000 - Stilelibero - "סגנון חופשי". 2003 - 9. 2005 - Calma aparente - "רוגע למראית עין". The Best of Eros- Ramazzotti 1985-2007 - "ארוס רמאצוטי - המיטב". 2009 - 2009 ali e radici - כנפיים ושורשים. 2012 - noi - אנחנו. 2015 - Perfetto - מושלם. 2018 - Vita ce n'è - ישנם חיים. תרגום השיר עכשיו אתה, Ahora Tu בוצע בשנת 1986 תרגום השיר איננו נמצאים לבד, No Estamos Solos בוצע בשנת 2007 מדיה וקבצים בנושא ארוס רמאצוטי בוויקישיתוף אתר האינטרנט הרשמי של ארוס רמאצוטי ארוס רמאצוטי, ברשת החברתית פייסבוק ארוס רמאצוטי, ברשת החברתית אקס (טוויטר) ארוס רמאצוטי, ברשת החברתית אינסטגרם ארוס רמאצוטי, ברשת החברתית טיקטוק ארוס רמאצוטי, סרטונים בערוץ היוטיוב ארוס רמאצוטי, במסד הנתונים הקולנועיים IMDb (באנגלית) ארוס רמאצוטי, באתר Rotten Tomatoes (באנגלית) ארוס רמאצוטי, באתר אפל מיוזיק (באנגלית) ארוס רמאצוטי, באתר ספוטיפיי ארוס רמאצוטי, באתר סאונדקלאוד (באנגלית) ארוס רמאצוטי, באתר Last.fm (באנגלית) ארוס רמאצוטי, באתר AllMusic (באנגלית) ארוס רמאצוטי, באתר MusicBrainz (באנגלית) ארוס רמאצוטי, באתר דיזר ארוס רמאצוטי, באתר Discogs (באנגלית) ארוס רמאצוטי, באתר Songkick (באנגלית) ארוס רמאצוטי, באתר Genius ארוס רמאצוטי, באתר SecondHandSongs ארוס רמאצוטי, באתר DNCI ארוס רמאצוטי, באתר בילבורד (באנגלית) ארוס רמאצוטי, באתר טיידל (באנגלית) אייל להמן, ארוס רמצוטי בהופעה: באנו, נמסנו, באתר ynet, 1 במאי 2016 ארוס רמאצוטי, באתר אנציקלופדיה בריטניקה (באנגלית) זהו פסטיבל שירים איטלקיים, המתקיים מדי שנה בעיירת הקיט סן רמו. TINA Turner Blog (2011-06-19), Tina Turner & Eros Ramazzotti - The Best - Live Munich 1998 (HD 720p), נבדק ב-2018-11-01